*****

ΚΑΝΟΝΙΣΜΟΣ (ΕΟΚ) αριθ. 3033/88 ΤΗΣ ΕΠΙΤΡΟΠΗΣ

της 30ής Σεπτεμβρίου 1988

περί ανοίγματος και τρόπου διαχειρίσεως κοινοτικής δασμολογικής ποσοστώσεως για τομάτες νωπές ή διατηρημένες με απλή ψύξη και για φράουλες καταγωγής χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών (1988/1989)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 486/85 του Συμβουλίου της 26ης Φεβρουαρίου 1985 περί του καθεστώτος που εφαρμόζεται στα γεωργικά προϊόντα και σε ορισμένα εμπορεύματα προερχόμενα από τη μεταποίηση γεωργικών προϊόντων καταγωγής χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 1821/87 (2), και ιδίως τα άρθρα 13 και 22,

Εκτιμώντας:

ότι στο άρθρο 13 του κανονισμού (ΕΟΚ) αριθ. 486/85 προβλέπεται το άνοιγμα, εκ μέρους της Κοινότητας, κοινωτικών δασμολογικών ποσοστώσεων για την εισαγωγή στην Κοινότητα:

- 2 000 τόνων τοματών νωπών ή διατηρημένων με απλή ψύξη, που υπάγονται στον κωδικό ΣΟ ex 0702 00 10, για την περίοδο από 15 Νοεμβρίου μέχρι 30 Απριλίου και

- 1 000 τόνων φραουλών, που υπάγονται στον κωδικό ΣΟ ex 0810 10 90, για την περίοδο από 1ης Νοεμβρίου μέχρι 28 Φεβρουαρίου,

καταγωγής των εν λόγω χωρών·

ότι οι δασμοί που εφαρμόζονται εντός των ορίων των ανωτέρων ποσοστώσεων έχουν ορισθεί σε 4,4 % με ελάχιστο όριο εισπράξεως 0,8 ECU ανά 1 000 χιλιόγραμμα καθαρού βάρους και σε 5,6 % για τις φράουλες·

ότι πρέπει να ανοιχτούν αυτές οι κοινοτικές δασμολογικές ποσοστώσεις για τις περιόδους που αναφέρονται παραπάνω· ότι, βάσει των διατάξεων του κανονισμού (ΕΟΚ) αριθ. 1820/87 του Συμβουλίου της 25ης Ιουνίου 1987 για την εφαρμογή της απόφασης αριθ. 2/87 του Συμβουλίου Υπουργών ΑΚΕ-ΕΟΚ (3), το Βασίλειο της Ισπανίας και η Πορτογαλική Δημοκρατία αναβάλλουν μέχρι τις 31 Δεκεμβρίου 1989 και 31 Δεκεμβρίου 1990, αντίστοιχα, την εφαρμογή του προτιμησιακού καθεστώτος στον τομέα των οπωρολαχανικών που υπάγονται στον κανονισμό (ΕΟΚ) αριθ. 1035/72 (4), όπως τροποποιήθηκε τελευταία από τον κανονισμό (ΕΟΚ) αριθ. 2238/88 (5) ότι, κατά συνέπεια, η προαναφερθείσα δασμολογική παραχώρηση δεν εφαρμόζεται προς το παρόν στην Ισπανία και στην Πορτογαλία·

ότι πρέπει, ιδίως, να εξασφαλισθεί η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των δασμών που προβλέπονται για τις ποσοστώσεις αυτές σε όλες τις εισαγωγές των εν λόγω προϊόντων σε όλα τα κράτη μέλη, μέχρι την εξάντλησή τους· ότι, στη συγκεκριμένη περίπτωση, πρέπει να μην προβλεφθεί κατανομή μεταξύ των κρατών μελών, με την επιφύλαξη της ανάληψης από το σύνολο των ποσοστώσεων των ποσοτήτων που αντιστοιχούν στις ανάγκες των κρατών μελών σύμφωνα με τις προϋποθέσεις και τη διαδικασία που ορίζεται στο άρθρο 1 παράγραφος 2·

ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε πράξη σχετική με τη διαχείριση των μεριδίων που χορηγούνται στην εν λόγω οικονομική ένωση μπορεί να γίνεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι δασμοί που επιβάλλονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, των προϊόντων που περιγράφονται κατωτέρω, καταγωγής των χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών, αναστέλλονται στο επίπεδο και μέσα στα όρια των κοινοτικών δασμολογικών ποσοστώσεων που αναφέρονται όσον αφορά καθένα από αυτά:

1.2.3.4.5 // // // // // // Αύξων

αριθμός

// Κωδικός ΣΟ // Περιγραφή εμπορευμάτων

// Μέγεθος της

ποσόστωσης

(σε τόνους) // Ποσοστωτικός

δασμός

(σε %) // // // // // // // // // // // 09.1601 // ex 0702 00 10 // Τομάτες νωπές ή διατηρημένες με απλή ψύξη, από 15 Νοεμβρίου 1988 μέχρι 30 Απριλίου 1989 // 2 000 // 4,4 με ελάχιστο όριο

είσπραξης 0,8 ECU/100 kg καθαρού βάρους

// 09.1603 // ex 0810 10 90 // Φράουλες από 1ης Νοεμβρίου 1988 μέχρι 28 Φεβρουαρίου 1989 // 1 100 // 5,6 // // // // //

2. Στην περίπτωση που εισαγωγές των προϊόντων, που υπόκεινται στις εν λόγω ποσοστώσεις πραγματοποιούνται ή προβλέπεται να πραγματοποιηθούν εντός προθεσμίας 14 ημερολογιακών, κατ' ανώτατο όριο, ημερών, το ενδιαφερόμενο κράτος μέλος προβαίνει, με σχετική κοινοποίηση προς την Επιτροπή, σε ανάληψη ποσότητας επαρκούς για την κάλυψη των αναγκών του, εφόσον το υπόλοιπο των ποσοστώσεων το επιτρέπει.

3. Αν αυτό το κράτος μέλος δεν χρησιμοποιήσει τις αναληφθείσες ποσότητες εντός της παραπάνω προθεσμίας των 14 ημερών επιστρέφει, μόλις αυτό είναι δυνατό, τα μη χρησιμοποιηθέντα υπόλοιπα με τέλεξ που απευθύνει στην Επιτροπή.

Άρθρο 2

1. Τα κράτη μέλη θεσπίζουν όλες τις αναγκαίες διατάξεις ώστε οι αναλήψεις που πραγματοποιούνται κατ' εφαρμογή του άρθρου 1 παράγραφος 2 να καθιστούν δυνατό τον συνεχή καταλογισμό στα συνολικά τους μερίδια των κοινοτικών ποσοστώσεων.

2. Κάθε κράτος μέλος εξασφαλίζει στους εισαγωγείς των εν λόγω προϊόντων την ελεύθερη πρόσβαση στις ποσοστώσεις εφόσον το επιτρέπει το υπόλοιπο των ποσοστώσεων.

3. Τα κράτη μέλη προβαίνουν στον καταλογισμό των εισαγωγών των εν λόγω προϊόντων στα μερίδιά τους, στο ρυθμό που τα μερίδια προσκομίζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία.

4. Ο βαθμός εξάντλησης των ποσοστώσεων διαπιστώνεται με βάση τις εισαγωγές που καταλογίζονται σύμφωνα με τους όρους της παραγράφου 3.

Άρθρο 3

Τα κράτη μέλη ενημερώνουν την Επιτροπή, κατόπιν αιτήσεώς της, για τις εισαγωγές που καταλογίστηκαν πράγματι στις ποσοστώσεις.

Άρθρο 4

Ο παρών κανονισμός αρχίζει να ισχύει την 1η Νοεμβρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 1988.

Για την Επιτροπή

COCKFIELD

Αντιπρόεδρος

(1) ΕΕ αριθ. L 61 της 1. 3. 1985, σ. 4.

(2) ΕΕ αριθ. L 172 της 30. 6. 1987, σ. 102.

(3) ΕΕ αριθ. L 172 της 30. 6. 1987, σ. 1.

(4) ΕΕ αριθ. L 118 της 20. 5. 1972, σ. 1.

(5) ΕΕ αριθ. L 198 της 26. 7. 1988, σ. 1.